Rikunarita-ORG/Wikinium huggingface dataset:
# Uccn d tfullust

## Tinfusin

Niɣ Umiyn niɣd dmin dmin ayndi s tifinaɣ  ⵜⵉⵏⴼⵓⵙⵉⵏ** ⵏⵉⵖ **ⵓⵎⵉⵢⵏ** ⵏⵉⵖ **ⴷⵎⵉⵏ ⴷⵎⵉⵏ ⴰⵢⵏⴷⵉ gant timzray n zik  s tafransist (*(contes légendaires)* ) lli mmu talsn midn i tarwas ɣ graygat tasga n tamzɣa. Dmin artn ttinin midn itarwans d ar sisnt sgan drrit mẓin. Yili gistn mck n tmitar d iwaliwn fulkin.

## **Uccn d tfullust**

Dmin dmin ayndi, ikkattin ɣ tusutin n zik llin bahra n yaggugn yan w-uccn d yat tfullust. yan was ɣ wussan n Rbbi, yucka-d wuccen amellaẓu ɣ tagant tamqrant lli ixuxxan, ar tama n yat taddagt ɣ tsummer yat tfullust, yini yas:

- Azul fllam a ma tafullust, ifulki igiwr nm.
Trar asd tfullust lli tnna yas:

- Azu1 fellak a w-uccn.
Yinna yas w-uccen:

- Is tssnt ma s ibrrḥ uberraḥ n tagant, ynna ma s ur sul izgr ad icc ugrzam iznkaḍ, izm ad su1 ur icc udadn; igidr ad sul ur igmmr iwtlan ula uccan ad sul ur cttan tifullusin. Awal n uflla han tadimukrasit r-ad tili ɣ tagant, iwa ggizd ad n smgdl imik.
Tafullust trar asd, tggizd macc teksuḍ... Inna yas w-uccen:

- Gggizd a ma, han azmz n tadiktaturit idda! ggwiz ur tkṣut yat.
Siɣ tanni tfullust sin uṣkayn ɣi lli ɣ tlla nttat d w-uccen, tiri ad tggiz. Uccn ntta aylli ɣ izṛa uskayn yiri ad yirwl... Tnna yas tfullust:

- W ah a uccn! Yak tnnit ha ma s ynna ubrraḥ masd tizi n tikṣṣad tdda s yinna! mak za yaɣn budln gik idamn?
Irara asd w-uccn yinna yas:

- Id wacc ad muḥl is sllan i lebrḥ nn ad asng zik ukan !
Ar ilmma ittazzal w-uc tiɣrdin n tfullust ar ttazzaln uskayn tiɣrdin n w-uccn.

Iɣ ur mmutn han ar ukan sul ttazzaln uskayn tivrdin n uccan , uccan tiɣrdin n tfullusin tifullusin tivrdin n wussan.

## Tisaɣulin
# Tagrst (Annaz)

Tagrst (Annaz) (الشتاء s tɛrabt) (hiver s tfransist) Ar gis ittili uṣmmiḍ d unẓaṛ d tlist d ubruri , nttat adittawin lxir d may fulkin i afgan acku ntat aḥ-att-ilin aman maḥayswa d argis ssan ulli d igran ...

* **Msmun awal n SGSM :** Msmun awal amatay asnmalay n tmaziɣt (MMSM)

## Tisaɣulin
# Mali

|  |
| --- |
| **Tagduda Tamalit** République du Mali (tafransist) |
|  Acnyal |  Tawmrigt |
| **Tanfalit** : *Yan ugdud, Yan usaɣd, Yat tkklit* *Un peuple, un but, une foi* |
| **Izli** : *Izli anamur n Mali*  |
|  Adɣar n Mali ɣ tfriqt |
| **Tamssugurt** |
| Talɣa n uwank | Tagduda |
| Anssixf | Bah N'Daw |
| Tutlayt tunṣibt | Tafransist |
| Tamaẓunt | Bamako |
| **Tarakalt** |
| Tamdint akkʷ imqqurn | Bamako |
| Tajumma : |
| • Aɣrud | 1 241 238 km² (tis 24) |
| • Aman | 1,68 % |
| Akud adigan | UTC +0 |
| **Taraɣrft** |
| Asmɣrf | Imaliyn |
| Imzdaɣ : |
| • Assiḍn 2020 | 19 553 397 (tiss 62) |
| • Tanẓẓi | 16 zdɣ./km² |
| **Tadmsa** |
| Aqariḍ | Franc CFA |
| **Isfka yaḍn** |
| Tanglt n utilifun | +223 |
| Tangalt n tmazirt | MLI, ML |
| Tangalt n wantirnit | .ml |

**Mali** (s tfransist: ​Mali) s talɣa ɣzzifn **Tagduda n Mali**, tga yat tagduda illan ɣ ugafa n tafriqt, tzri tjumma nns 1.240.000 km², ilkm umḍan n imzdaɣn nns uggar n 18 id mlyun n ufgan. Tamaẓunt nns tga tt tɣrmt n Bamaku, llant gis 8 n tmnaḍin, ilin iwtta nns ɣ wammas n tnzruft imqqurn. Iffus n tmazirt lli ɣ llan kigan n imzdaɣn izri gis wasif n Nijir d wasif n Sinigal . Tadamsa n tmazirt tbdd f tyrza d tgmrt n yill. Llan ɣ tmazirt n Mali tugt n izurag zun d urɣ d yuranyum d tisnt.

## Tisaɣulin